***LISA 1***

***TEHNILINE KIRJELDUS***

**Hanke nimetus: Viidumäe LKA väliekspositsiooni esitluslahenduse rajamine**

**Viitenumber:**

**Hankija:** Riigimetsa Majandamise Keskus (70004459)

## Üldinfo

* 1. Käesoleva hanke eesmärgiks on leida Töövõtja Viidumäe LKA väliekspositsiooni esitluslahenduse rajamiseks.
  2. Tööde loetelu ja tehniline info: Viidumäe LKA väliekspositsiooni esitluslahenduse rajamine (Saare maakond, Saaremaa vald, Viidu küla, Riigimetsa Majandamise Keskusele kuuluv kinnistu Kihelkonna metskond 68 (44001:003:0420), ning riigikinnistu Keskuse (43301:001:0152).
  3. Lepingu maht tuleneb LUMIA OÜ poolt koostatud ehitusprojektist „Viidumäe looduskaitseala väliekspositsiooni põhiprojekt“ (töö nr 24-08) ja hanke alusdokumentidest.

1. **Nõuded ja tööde tehniline kirjeldus**
   1. Pakkuja peab ehitustööde teostamisel kogu lepinguperioodi jooksul kaasama vastutava isiku (ehitustööde juht), kes peab omama vähemalt kutsekvalifikatsiooni: „Ehitusjuht, tase 6“ või sellega samaväärne või kõrgem kutsekvalifikatsioon või „Diplomeeritud ehitusinsener, tase 6“ või sellega samaväärne või kõrgem.
   2. Pakkuja peab antud riigihanke objektiks olevate ehitustööde teostamisel kogu lepinguperioodi jooksul kaasama vähemalt ühe vastutava isiku, kellel on väljastatud kutsekvalifikatsioon "Maastikuehitaja, tase 4" või sellega samaväärne või kõrgem kutsekvalifikatsioon
   3. Töö teostaja on kohustatud paigaldama objektile tööde teostamist kajastava stendi.
   4. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette Tellijat.
   5. Looduskoosluse hea seisundi säilimiseks tuleb tööde ajaks läbipääs tööpiirkonnas või selle osal sulgeda, kui taristu avatuna hoidmisel on oht olemasoleva taristu ümbruse alustaimestiku või pinnase kahjustamiseks, mh tallamiskoormusega ala laienemiseks vm mõjudeks (tallamiskoormus tööala välisel alal vms). Tagada läbipääs naaberkinnistute elanikele. Ehitustööde aegse sulgemise info paigaldada objektile teavitusena ja informeerida eelnevalt Tellijalt, kes lisab teavituse RMK külastusobjekti infolehele veebis.
   6. Ehitusaegsete jäätmekonteinerite, materjali transpordi, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas ehitustööde organiseerimise kavas mis kooskõlastatakse ehitaja poolt tellijaga ning vastavalt kehtivale korrale kaitseala valitseja Keskkonnaametiga (vajalik ka skeemina, koopia tellijale) ja tellijaga.
   7. Vajalik on mh arvestada Viidumäe looduskaitseala kaitse-eeskirja kui ka Looduskaitseseaduse sätetega. Objekt asub Viidumäe looduskaitseala Audaku piiranguvööndis. Objektile jääb kaitsealuste liikide leiukohti mis on välja toodud ka Viidumäe looduskaitseala kaitse-eesmärkidena jt kaitseväärtuseid. Planeeritavale ehitusalale ei jää kaitsealuseid taimeliike.
   8. Tööde teostamine on lubatud vaid kaitseala valitseja (Keskkonnaamet) kirjalikul nõusolekul.
   9. **Puittaimestiku eemaldamine ei ole projektiga ette nähtud, va üks sarapuu.** Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Puude kaitse ehitusalal näha ette vastavalt standardile EVS 939- 3:2020 "Puittaimed haljastuses, osa 3: Ehitusaegne puude kaitse". Pärast ehitustööde lõppu kaitse eemaldada.
   10. Ehitusmaterjalide transpordi aeg, transpordiviis (-vahendid) ning materjalide ladustamise kohad tuleb taasesitamist võimaldaval viisil kooskõlastada Keskkonnaameti ning Tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Kahju tekkimise kahtluse korral teavitada koheselt Tellijat ja vajadusel Keskkonnaametit. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
   11. Vältida taimkatte ja pinnase kahjustamist, sh tallamist väljaspool ehitusala. Keelatud on materjali ja töövahendite lühiajaline paigutamine väljaspool kooskõlastatud kohtasid. Ehitustöödel vältida võimalikult pinnase kahjustamist, objekti pinnas on erosioonialtis. Kahjustatud pinnas tuleb tasandada, tasandatud aladele kõrreliste vm seemnesegu ei külvata, vaid lastakse taastuda looduslikul taimestikul. Orgaanilise aine juurde toomine objektile on keelatud.
   12. Tööde teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise veekogusse, pinnasesse ja taimestikule. Puidukonservant, kütused, õlid jm ehitusel kasutatavad võimalikud keskkonda saastavad vedelikud peavad olema ladustatud lekkekindlalt. Masinate ja seadmete tankimine ei tohi toimuda veekogudele lähemal kui 30 meetrit. Kütuste ja õlide ladustamine objektil on keelatud, ehituseks kasutatavate immutite, värvide jm ajutine päevane ladustamine on lubatud vaid vastavate kemikaalidega seotud tööde teostamise ajal. Lõikepindade immutusvahendit tuleb hoida, kasutada, käidelda ja utiliseerida vaid tootja poolt lubatud juhiseid järgides. Kohtades, kus immutiga töödeldakse lõikepindu, katta maapind immutamise kohas kile vm immuti maasse imbumist takistava tõkkega. Taimekaitsemürkide kasutamine (keemiline umbrohutõrje) ja ladustamine mistahes eesmärgil ja viisil ehitus- ja hooldustööde tegemiseks on rangelt keelatud. Sügavimmutatud puitmaterjali ei tohi põletada ja nende jääke jätta loodusesse.
   13. Üle jääv pinnas veetakse objektilt ära. Pinnase planeerimisel kõrvalisele alale tuleb tööd eelnevalt kooskõlastada Tellijaga. Pinnase planeerimine taimkattega alale on keelatud.
   14. Haljastuseks kasutada vaid luuderohu istukuid, mille algupära on kohalik.
   15. **Roheavade haljastuseks kasutada kohalikke looduslikke taimeliike, mis ei kuulu kaitstavate taimeliikide nimekirja.**
   16. Tööde teostamisel peab jäätmekäitlus toimuma vastavalt Saaremaa vallas kehtivale korrale. Ehitamisel tekkinud ohtlike materjalide (immutatud puit) käsitlemine peab toimuma vastavalt kehtivale korrale, mh Jäätmeseadusele.
   17. Objektil saagimisel kasutada saepuru kokku koguvat tehnoloogiat vm saepuru loodusse sattumist takistavaid meetmeid.
   18. Töövõtja vastutab kõikide ehitustegevuses tekitatud kahjustuste, ka ehitusplatsist väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Võimalikud kahjustused alal likvideeritakse lähtuvalt konkreetsest juhtumist kooskõlastades tegevuse Tellija ning Keskkonnaametiga.
   19. Töö teostaja võtab kõik vajalikud kooskõlastused kuni kasutusloa väljastamiseni kaasaarvatult. Riigilõivud tasub tellija.
   20. Pakkumuses tuleb arvestada:
       1. Hind peab sisaldama kõiki töö tegemiseks vajalikke kulusid, sh tööala ettevalmistamist, uue taristu rajamist, töö teostamist, haljastuse järelhooldust, kõiki tööks vajalikke materjale, tööjõu ja riiklike maksude kulusid ning materjalide, seadmete ja tööjõu transporti rajatavale objektile.
   21. Hankelepingu raames ei tellita projekti mahutabelis esitatud projekteerimistöid (kood 0), ja pannoosid (koodid 18.2.2, 18.2.3 ja 18.2.4).
   22. Hind peab sisaldama teostusjooniste tellimist/koostamist.
   23. Hankeleping sõlmitakse esimesel võimalusel olenevalt hankemenetluse kulgemisest. Lepingu kehtivuse tähtaeg 9 (üheksa) kuud alates lepingu sõlmimisest.
   24. Tööde teostamine on jagatud kahte etappi:

Etapp 1 - 2024 54 % töö mahust. Tööde valmimise tähtaeg 15.12.2024

Etapp 2 - 2025 46 % töö mahust. Tööde valmimise tähtaeg 31.07.2025

* 1. Töödele on nõutav garantii kestvusega 2 aastat.
  2. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
  3. **Objektiga on kohustuslik eelnev juhendatud tutvumine hankija määratud aegadel: 15.10.2024, algusega kell 11.00, eelnevalt registreeruda RMK külastuskorraldusosakond, tel. 515 8901 (Üllar Soonik).**
  4. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
  5. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
  6. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (<https://riigihanked.riik.ee> ).
  7. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Lisad:

Lisa 1-1 Lumia OÜ tööprojekt nr 24-08 „Viidumäe looduskaitseala väliekspositsiooni tööprojekt“

Lisa 1-2 Külastusobjekti kaitseväärtuste väljavõte